བོད་ཀྱི་སྤྱི་ཚོགས་ལ་འཕྲད་བཞིན་པའི་གནད་དོན་མང་བོ་ཞིག་ཡོད་པ་ལས།འཇིགས་མེད་རྒྱལ་མཚན་གྱིས་སློབ་གསོའི་ཐོག་ཏུ་ཤུགས་སྣོན་རྒྱག་རྒྱུ་ཐག་གིས་བཅད་ཅིང་།དེ་ཡང་ཁོང་གི་ཐུགས་སུམི་རིགས་དང་ས་ཁུལ།ཡང་ན་རྒྱལ་ཁབ་གང་ཞིག་ཡིན་ནའང་དེའི་ཡར་རྒྱས་ཀྱི་རྨང་གཞི་ནི་སློབ་གསོ་ལ་བརྟེན་ཡོད་པརཡིད་ཆེས་བྱེད་ཀྱི་ཡོད་པས་སོ།།ཁོང་གིས་སློབ་གསོ་ལ་བརྟེན་ནས་སྤྱི་ཚོགས་དང་དཔལ་འབྱོར་ཡར་རྒྱས་སུ་གཏོང་བའི་ཆོད་སེམས་ནི་གཙང་མ་ཡིན་ཏེ།དགོན་པའི་ལྕགས་རའི་ནང་དུ་བུད་མེད་ལ་སློབ་སྦྱོང་སྤྲོད་མི་ཐུབ་རྐྱེན།སྤྱི་ལོ་༢༠༠༥ལོར་ཁོང་གིས་སློབ་གྲྭ་གཉིས་པ་སྟེ།རྩྭ་ཐང་བུ་མོའི་འཇོན་ཐང་སློབ་གྲྭཞེས་པའི་བུ་མོ་ལ་ཆེད་དུ་དམིགས་པའི་སློབ་གྲྭ་ཞིག་བཙུགས།འདི་ཐད་ལ་ཁོང་གིས་གསུང་རྒྱུར།བུ་མོའི་སློབ་གསོ་ནི་ཨ་མའི་སློབ་གསོ་ཡིན་ལ་ཨ་མའི་སློབ་གསོ་ནི་འགྲོ་བ་མིའི་རིགས་ཡོངས་ཀྱི་རྨང་གཞིའི་སློབ་གསོ་ཡིན།